L 354/52 Den Europæiske Unions Tidende 14.12.2006 KOMMISSIONENS BESLUTNING af 13. december 2006 om ændring af beslutning 2001/881/EF for så vidt angår listen over grænsekontrolsteder med henblik på Bulgariens og Rumæniens tiltrædelse (meddelt under nummer K(2006) 6454) (EØS-relevant tekst) (2006/926/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Bulgariens og Rumæniens tiltrædelse, særlig artikel 4, stk. 3, under henvisning til akten vedrørende Bulgariens og Rumæ- niens tiltrædelse, særlig artikel 56, og ud fra følgende betragtninger: (1) — I bilaget til Kommissionens beslutning 2001/881/EF af 7. december 2001 om en liste over grænsekontrolsteder, der er godkendt til at føre veterinærkontrol med dyr og animalske produkter fra tredjelande, og om opdatering af de nærmere bestemmelser om den kontrol, som skal gennemføres af Kommissionens eksperter (1), findes en liste over grænsekontrolsteder, der er godkendt til at føre veterinærkontrol med levende dyr og animalske produkter, der føres ind i EF fra tredjelande (»liste over godkendte grænsekontrolsteder«). (2) — Bulgariens og Rumæniens tiltrædelse den 1. januar 2007 indebærer markante ændringer af Fællesskabets grænser til de omkringliggende tredjelande. (3) — Ffter disse to landes tiltrædelse ophører Ungarn med at udgøre Fællesskabets sydøstlige landegrænse, og det eksi- sterende landegrænsekontrolsted og overgangssted for levende dyr i Nagylak på grænsen mellem Ungarn og Rumænien vil miste sin funktion. Det bør derfor slettes af listen over grænsekontrolsteder. Denne sletning indgår i den pakke af lovtekniske tilpasninger, der er nødvendige som følge af udvidelsen. (4) — Endvidere ophører den græske grænse til Bulgarien også med at være grænse til et tredjeland, og de eksisterende landegrænsekontrolsteder ved denne grænse i Ormenion og Promochonas vil miste deres funktion. De bør derfor slettes af listen over grænsekontrolsteder. Denne sletning (1) EFT L 326 af 11.12.2001, s. 44. Senest ændret ved beslutning 2006/414/EF (EUT L 164 af 16.6.2006, s. 27). indgår ligeledes i den pakke af lovtekniske tilpasninger, der er nødvendige som følge af udvidelsen. (5) — Alle de foreslåede nye placeringer af grænsekontrolsteder i Bulgarien og Rumænien på grænsen til tredjelande er blevet inspiceret af Kommissionens Levnedsmiddel- og Veterinærkontor, som har anbefalet, at de grænsekontrol- steder, der er færdiggjort på tilfredsstillende vis, bør godkendes af Kommissionen. Disse bør derfor optages på listen over grænsekontrolsteder. (6) — Beslutning 2001/881/EF bør derfor ændres i overens- stemmelse hermed. (7) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Bilaget til beslutning 2001/881/EF ændres som angivet i bilaget til nærværende beslutning. Artikel 2 Denne beslutning anvendes med forbehold af og da fra datoen for ikrafttrædelsen af traktaten om Bulgariens og Rumæniens tiltrædelse. Artikel 3 Denne beslutning er rettet til medlemsstaterne. Udfærdiget i Bruxelles, den 13. december 2006. På Kommissionens vegne Markos KYPRIANOU Medlem af Kommissionen